Latvijos lietuvis

Latvijos lietuvis – Latvijos lietuvių savaitinis laikraštis, leistas 1930–1931 m. Rygoje.

Istorija 
Pirmasis numeris išėjo 1930 m. gruodžio 19 d. Leido Latvijos lietuvių sąjunga. Spausdino K. Narkevičiaus spaustuvė Rygoje. Išėjo 8 numeriai.

Tautinės orientacijos leidinys rašė apie Latvijoje gyvenančių lietuvių vienybės reikalus, informavo apie Lietuvos politinį, ekonominį gyvenimą. Bendradarbiavo Kazys Inčiūra, Jurgis Savickis, Vaižgantas ir kt.

Atsakingasis redaktorius S. Burlevičius.

Nuo 1931 m. vasario 27 d. vietoje „Latvijos lietuvio“ ir „Rygos balso“ išėjo „Lietuvių balsas“.

Latvijos lietuvių kultūros draugija nuo 1989 m. lapkričio Kaune kas keturis mėnesius leidžia laikraštį „Latvijos lietuvis“. Iki 1993 m. buvo leidžiamas Latvijoje. Redaktoriai J. Rudokas, Juozas Kružikas. Tiražas 500 egz.

Šaltiniai 

Lietuvos laikraščiai
Rygos lietuvių spauda
Latvijos laikraščiai